CELEX: 62019CN0558
Language: hr
Date: 2019-07-23 00:00:00
Title: predmet C-558/19: Zahtjev za prethodnu odluku koji je 23. srpnja 2019. uputio Tribunalul Cluj (Rumunjska) – Impresa Pizzarotti & C SPA Italia Sucursala Cluj protiv Agenția Națională de Administrare Fiscală - Direcția Generală de Administrare a Marilor Contribuabili

4.11.2019   
            
            
               HR
            
            
               Službeni list Europske unije
            
            
               C 372/14
            
         
      Zahtjev za prethodnu odluku koji je 23. srpnja 2019. uputio Tribunalul Cluj (Rumunjska) – Impresa Pizzarotti & C SPA Italia Sucursala Cluj protiv Agenția Națională de Administrare Fiscală - Direcția Generală de Administrare a Marilor Contribuabili
      (predmet C-558/19)
      (2019/C 372/15)
      Jezik postupka: rumunjski
      
         Sud koji je uputio zahtjev
      
      Tribunalul Cluj
      
         Stranke glavnog postupka
      
      
         Tužitelj: Impresa Pizzarotti & C SPA Italia Sucursala Cluj
      
         Tuženik: Agenția Națională de Administrare Fiscală - Direcția Generală de Administrare a Marilor Contribuabili
      
         Prethodno pitanje
      
      Protivi li se članku 49. i članku 63. Ugovora o funkcioniranju Europske unije nacionalni propis poput onoga o kojem je riječ u predmetnom sporu [članak 11. stavak 2., članak 29. stavak 3. Legea nr. 571/2003 privind Codul fiscal (Zakon br. 571/2003 kojim se uspostavlja Porezni zakonik)], kojim se predviđa mogućnost prekvalifikacije bankovnog prijenosa novca podružnice koja je rezident jedne države članice društvu majci koje je rezident druge države članice, kao transakcije kojom se ostvaruje prihod, s posljedičnom obvezom primjene pravila o cijeni prijenosa, dok, da je ista transakcija izvršena između podružnice i društva majke koje su oboje rezidenti iste države članice, ta transakcija ne bi mogla biti prekvalificirana na isti način i ne bi se primijenila pravila o cijenama prijenosa.